Vinaya pitaka

Vinaya piṭaka (pāḷi) er den første av «de tre kurvene» (tipiṭaka) eller avdelingene i pāḷikanonen til theravādaskolen. Vinaya er navnet på skolens rammeverk av regler innenfor klosterfellesskapet; navnet Vinaya piṭaka kan derfor oversettes med «klosterreglenes kurv».

Vinaya pitaka inneholder regler for munkeordnene, og fortellinger om hvordan reglene oppsto. Tekstene er felles for alle grener av buddhismen, noe som kan tyde på at de er svært gamle. 

Vinyana pitaka er kjent i fem ulike versjoner i den kinesiske buddhistiske kanon. En av dem finnes også på tibetansk i Kangyur. Tre er fremdeles er i levende bruk: paliversjonen, en tibetansk versjon og en kinesisk versjon.

Theravādaskolens versjon er skrevet på pāli, og består av tre tekster:
 Suttavibhaṅga («tråden av regler»), som er en gjengivelse av Patimokkha med en kommentar
 Mahāvibhaṅga («den store avdelingen»), som inneholder 227 regler for munker (bhikkhus)
 Bhikkhunīvibhaṅga («bhikkhuni-avdelingen»), som inneholder 131 regler for nonner (bhikkhunis)
 Khandhaka
 Mahāvagga (10 kapitler)
 Cullavagga (12 kapitler)
 Parivāra (19 kapitler om analyser av klosterreglene)